Budući da je već doneseno zakonodavstvo kojim se određuju funkcioniranje i zakonski rokovi sustava UKD, tehničke aktivnosti dobro su napredovale tijekom razdoblja izvješćivanja. Države članice preispitale su razinu 3. (MPP-ovi zahtjeva korisnika) i razinu 4. (podrobni MPP-ovi funkcionalnih zahtjeva) te su one objavljene putem sustava ARIS Publisher. Taj paket sadržava prvu inačicu MPP-ova, no tijekom faze razvoja bit će potrebna dodatna ažuriranja.

U tablici u nastavku prikazane su procjene dostupnosti po tromjesečju.

Tablica 1.: Opći pregled ciljne dostupnosti

Rad je trenutačno organiziran u osam inačica za objavu od prvog tromjesečja 2022. do drugog tromjesečja 2024., s tim da je ta organizacija podložna neprekidnom agilnom usavršavanju i optimizaciji.

Prva inačica (R1) prvenstveno se odnosi na opću funkcionalnu infrastrukturu (npr. subjekti za potporu, indeksi za pretraživanje, referentni podaci, korisnici, uloge), ali i na osnovnu poslovnu funkcionalnost, kao što su prvi ograničeni skup polja i povezana logika za dokumentaciju UKD-a te prvi nacrt dokumentacije UKD-a.

Kako je vidljivo u tablici (odjeljak „vanjske poveznice”), rad na ugrađivanju u CERTEX još nije započeo (u planu je za drugo tromjesečje 2023.), a činit će znatan dio sveukupne funkcije UKD-a jer će omogućivati razmjenu podataka s nacionalnim carinskim sustavima.

Zahtjev za promjene

Tijekom razvojnih aktivnosti i internih rasprava utvrđeno je više promjena koje treba provesti u MPP-ovima UKD-a od 2. do 4. razine. Stoga će se MPP-ovi ažurirati tijekom trećeg tromjesečja 2022. kako bi odražavali najnovije stanje i u skladu s tim ažurirat će se i dokument o kriterijima za prihvatljivo poslovanje kako bi sadržavao nove skupove podataka (ili ispitne slučajeve) za fazu ispitivanja sustava.

Vanjske sinergije

Komisija je tijekom razdoblja izvješćivanja blisko surađivala s međunarodnim organizacijama, kao što je Međunarodno vijeće muzeja (ICOM), kako bi se osiguralo da sustav uključuje elemente upravljanja rizicima, posebice u vezi s Crvenim popisima ICOM-a . Osim toga, istraživani su drugi alati koje ICOM upotrebljava za zaštitu kulturne baštine (tj. identifikacijska oznaka predmeta , opservatorij itd.) radi suzbijanja nezakonite trgovine.

Istodobno, u kontekstu neprekidnog rada na digitalizaciji domene kulturnih dobara i upotrebi inovativnih tehnologija, Komisija istražuje moguće sinergije s međunarodnim organizacijama u vezi s mogućom upotrebom umjetne inteligencije (odnosno za opisivanje kulturnih dobara i prepoznavanje potencijalno lažnih tvrdnji u izjavama uvoznika i zahtjevima za uvozne dozvole).

Suradnja glavnih uprava TAXUD i SANTE

Glavne uprave TAXUD i SANTE opsežno surađuju s obzirom na to da su obje uprave odgovorne za niz politika koje su duboko međusobno isprepletene. Uprave su se dogovorile o operativnom okviru suradnje i dodatno ga ojačale tijekom razdoblja izvješćivanja zahvaljujući kontinuiranom praćenju.

Rad s Projektnom skupinom za „digitalizaciju kulturnih dobara”

Komisija je osnovala Skupinu za digitalizaciju kulturnih dobara projekta Carina (prethodni naziv: „Skupina za uvoz kulturnih dobara projekta Carina” – „SKDP”), koja služi kao forum za raspravu stručnjaka iz nacionalnih carinskih tijela država članica i nadležnih (kulturnih) tijela s iskustvom u provođenju formalnosti izdavanja dozvola na području baštine, poglavito u digitalnom obliku. Ta je skupina pružila potporu u pripremi provedbenog akta i pomaže službama Komisije u definiranju parametara i razradi kriterija za funkcionalne specifikacije sustava UKD.

Projektnu skupinu čine izaslanici iz 14 država članica (AT, BE, BG, GR, ES, LV, PT, RO, DE, NL, IT, FR, HU i DK), a dosad se sastala 14 puta (pet puta za vrijeme razdoblja izvješćivanja od 29. lipnja 2020. do 28. lipnja 2022.).

Projektna skupina je tijekom ovog razdoblja izvješćivanja uglavnom istraživala sljedeća pitanja i raspravljala o njima:

·registracija korisnika za izuzeće od dokumentacijskih zahtjeva (procjena očekivanih brojki, vremenski okvir),

·identifikacija nadležnih tijela država članica unutar sustava UKD,

·dokument o najčešćim pitanjima kako bi se pružila tehnička pomoć korisnicima UKD-a,